ศูนย์ความร่วมมือและพัฒนาผลิตภัณฑ์
อุตสาหกรรม ปิโตรเคมี เป็นอุตสาหกรรมหลักของประเทศที่มีการพัฒนาไปสู่การผลิตและการสร้างรายได้เข้าประเทศอย่างมหาศาล ปีละไม่ต่ำกว่าแสนล้าน ทำให้รัฐตระหนักในความสำคัญ มีนโยบายเพื่อการส่งเสริมอุตสาหกรรมประเภทนี้ทั้งทางด้านเทคโนโลยีและความรู้ใหม่ๆ,ศูนย์ความร่วมมือและพัฒนาผลิตภัณฑ์ Customer Solution Center มีหน้าที่ในการบริหารจัดการและให้บริการลูกค้า คู่ค้า และผู้ที่สนใจเกี่ยวกับพลาสติกและเคมีภัณฑ์แบบครบวงจร นอกจากนี้ยังเป็นช่องทางในการรับฟังความคิดเห็นทั่วไป โดยมีการนำนวัตกรรม ไอเดียมาผลิตเป็นผลิตภัณฑ์ใหม่ๆ ต่อยอดผลิตภัณฑ์ที่มีอยู่เดิมที่มีคุณค่าและมูลค่าทางเศรษฐกิจ พร้อมพัฒนาระบบการออกแบบผลิตภัณฑ์สำเร็จรูป พัฒนาพันธมิตรสนับสนุนการใช้ทรัพยากรอย่างมีประสิทธิภาพ นำทุกไอเดียไปสร้างสรรค์ ตอบโจทย์ความต้องการของอุตสาหกรรมควบคู่ไปกับสิ่งแวดล้อมภายใต้เป้าหมายเข้าถึงทุกความสุข,ศูนย์ความร่วมมือดังกล่าวจึงเหมือนกับ แหล่งการเรียนรู้และเริ่มต้นของกระบวนการคิดที่สร้างสรรค์ โดยการแลกเปลี่ยนและนำมาพัฒนาให้ได้ประสิทธิภาพและประสิทธิผลสูงสุดในอนาคต ภายในศูนย์ความร่วมมือฯ ยังประกอบไปด้วย โซนแรก Materials Library ค้นคว้าการใช้งานแบบต่างๆของวัสดุพลาสติก ที่จะนำไปใช้งานได้อย่างหลากหลาย,โซนที่ 2 Design Showcase พื้นที่ แสดงผลงานและนิทรรศการเพื่อสร้างแรงบันดาลใจ ในการออกแบบผลิตภัณฑ์ อาทิ ในเดือน ส.ค.และ ก.ย.นี้ มีการจัดแสดงนิทรรศการที่บอกถึง พลาสติกที่ใช้อยู่ในชีวิตประจำวันของเรา และนวัตกรรมพลาสติกทางการแพทย์ที่ช่วยชีวิตคนที่เรารัก หรือนวัตกรรมพลาสติกที่ช่วยให้เรามีชีวิตอยู่บนโลกใบนี้ได้อย่างยั่งยืน รวมถึงการจัดแสดงสินค้าที่ได้รับรางวัลการออกแบบจากประเทศต่างๆด้วย,โซนที่ 3 Collaboration Space เป็น พื้นที่เปลี่ยนไอเดีย ให้เป็นต้นแบบ เช่น นำเอาเทคโนโลยี 3D Printing มาช่วยในการขึ้นรูปตัวอย่าง นับเป็นนวัตกรรมที่ทันสมัยที่สุด,โซนที่ 4 Meeting Room เป็นพื้นที่ที่จัดให้มีการพูดคุยธุรกิจหรือที่ประชุมที่ต้องการความเป็นส่วนตัว โซนที่ 5 Action Zone พื้นที่สำหรับการจัดแสดง ไอเดีย ความสามารถ กิจกรรม ซึ่งมีจอ LED ขนาด 200 นิ้ว ที่สามารถเชื่อมต่อไปยังศูนย์ความร่วมมือฯอื่นๆ รวมทั้งศูนย์พัฒนาและวิจัยของ GC ด้วย,โซนที่ 6 CSC Shop ส่วนพื้นที่สำหรับ การสนับสนุนให้เกิดธุรกิจสำหรับผู้ประกอบการ ที่จะมีกิจกรรมการซื้อขายภายในช็อป สามารถที่จะจ่ายเงินและรับสินค้าโดยตรงได้เลย เป็นพื้นที่สต๊อกและโชว์สินค้าต่างๆทุกชนิดทุกประเภทที่ผลิตจากพลาสติก ศูนย์ดังกล่าวเปิดให้บริการตั้งแต่ 08.00–17.00 น. สามารถติดต่อเข้าเยี่ยมชมหรือใช้บริการได้ที่ www.csc.pttgcgroup.com/th/home หรือโทร.0–2265–8053,เป็นโอกาสที่จะเริ่มต้นอาชีพเริ่มต้นธุรกิจไปพร้อมกับการพัฒนาของประเทศไทย 4.0.,หมัดเหล็ก,mudlek@thairath.co.th
อุตสาหกรรม ปิโตรเคมี เป็นอุตสาหกรรมหลักของประเทศที่มีการพัฒนาไปสู่ การผลิตและการสร้างรายได้เข้าประเทศอย่างมหาศาล ปีละไม่ต่ำกว่าแสนล้าน
คาบลูกคาบดอก,หมัดเหล็ก,ศูนย์ความร่วมมือและพัฒนาผลิตภัณฑ์,ปิโตรเคมี,Customer Solution Center